Venta Vecumniece
Venta Vecumniece (dzimusi 1927. gada 3. decembrī, mirusi 2017. gada 27. maijā) bija latviešu aktrise un režisore. Dzimusi Daugavpils garnizona orķestra diriģenta ģimenē. Ģimene dzīvoja Daugavpils cietokšņa teritorijā. Mācījusies Daugavpils 2. pilsētas pamatskolā, Jēkabpils Valsts komercskolā, kā arī Republikas padomju tirdzniecības tehnikumā. 1949. gadā absolvēja Dailes teātra II studiju un kļuva par Dailes teātra aktrisi. 1956. gadā ar izcilību absolvēta Maskavas A.Lunačarska Valsts teātra institūta Režijas nodaļa. Atveidojusi Lielmāti filmā "Rūdolfa mantojums", Veroniku seriālā "UgunsGrēks" un omi ''Ēnu spēlēs''.